香港過海隧巴678線

香港過海隧巴678線係香港一條過海隧道巴士線，由九巴同城巴聯合經營，來往上水同埋銅鑼灣，經大老山隧道、東區海底隧道同英皇道。

佢另有特別日子路線R678線，同樣由九巴及城巴聯合經營，由上水去銅鑼灣，淨係喺渣打馬拉松當日凌晨服務。

簡介
呢條線係香港北區巴士線喺2013年開始嘅「區域性重組巴士路線」計劃裏面建議開嘅一條巴士線，以方便北區居民來往港島東區。條線原本計劃係由由九巴獨營，冧巴係「373B」，來往上水同嘉亨灣，後建議改為來往上水同天后站。條線原訂喺2013年9月開，不過城巴亦有意加入營運，故要考慮以聯營或投標方式決定營辦者，令條線遲咗開。最終，運輸署公佈路線由九巴同城巴聯營，冧巴改為678，港島區總站定喺銅鑼灣，係北區首次開辦由城巴提供服務嘅專營巴士線。

歷史
2013年11月25號：投入服務，來往上水同埋銅鑼灣。
2015年3月2號：加強服務，下午繁忙時段班次增至6班。
2015年11月16號：加強服務，上午繁忙時段班次增至6班。
2017年8月28號：加強服務，上下午繁忙時段班次各增至8班。
2017年9月23號：新增由蓬瀛仙館去上水嘅分段收費。
2019年2月17號：R678開辦。

服務時間及班次
由上水開出
星期一至五：06:15-06:45 每15分鐘一班，06:45-07:35 每10分鐘一班

由銅鑼灣開出
星期一至五：17:25-17:55 每10分鐘一班，17:55-18:40 每15分鐘一班，19:00

星期六、日及公眾假期暫停服務

行車路線
上水開經：龍運街、新運路、雞嶺迴旋處、掃管埔路、百和路、華明路、雷鳴路、華明邨巴士總站、雷鳴路、偉明街、百和路、一鳴路、百和路、粉嶺公路、吐露港公路、大老山公路、大老山隧道、觀塘繞道、鯉魚門道、東區海底隧道、東區走廊、太康街、鯉景道、太安街、筲箕灣道、英皇道、康山道、英皇道、高士威道、禮頓道、加路連山道同埋東院道。

銅鑼灣開經：東院道、銅鑼灣道、摩頓臺、高士威道、英皇道、筲箕灣道、太康街、東區走廊、東區海底隧道、鯉魚門道、觀塘繞道、大老山隧道、大老山公路、吐露港公路、粉嶺公路、百和路、雞嶺迴旋處、掃管埔路同埋新運路。

車站一覽

客量 
本線係北區第一條來往港島東區嘅專營過海巴士路線，同需要多次轉乘嘅鐵路相比本線定線直接，可以由北區直接前往太古坊一帶嘅港島東商業區，因此開辦以來客量都好高，好多班次都成日頂閘，朝早嘅班次一般喺「華心邨」分站後就已經滿座。此路線爆滿情況喺之後幾年獲三度加密班次，先紓緩到部分班次只係坐滿所有座位嘅水平。

九巴官方網站678線路線資料
 城巴官方網站678線路線資料

678
678